ஒரு கடல் நீரூற்றி

ஒரு கடல் நீரூற்றி பஹீமா ஜஹான் நட்சத்திரங்கள் பூத்த வானம் விரிந்திருந்தது! எமக்குப் பின்னால் ! பாதியாய் ஒளிர்ந்த நிலவு தொடர்ந்து வந்தது! தூரத்து வயல் வெளியை மூடியிருந்தது ! வெண்பனி! தென்னைகளில் மோதி குடியிருப்புகளை ஊடுருவி! எம் செவி வழி நுழைந்தது! வங்கக் கடலில் எழுகின்ற அலையோசை ! சந்தடி ஓய்ந்த தெரு வழியே ! நீயும் நானும் விடுதிவரை நடந்தோம் ! இப்படியே ! எத்தனையோ இரவுகளில் ! விவாதிப்போம் நெடு நேரம்! முடிவில் ,எதிர்காலம் குறித்த அவநம்பிக்கைகளுடன்! பிரிந்து செல்வோம் ! பின் வந்த, பதற்றமான பொழுதொன்றில்! உன் விடுதலை வேட்கைக்குத் தடையாயிருந்த ! அனைத்தையும் உதறி அடவி புகுந்தாய் ! பரணி... ! உன் நினைவுகள் தேய்ந்து கொண்டிருந்த வேளை! மாரி கால அந்திப் பொழுதொன்றில் ! நனைந்த சீருடைகளில் இருந்து நீர் சொட்டச் சொட்ட! மீளவும் நீ வந்தாய் ! அலையெழும்பும் கடல் பரப்பினில் ! உனக்கான பணி முடிக்கவென விடைபெற்றுப் போனாய்:! வாழ்த்துச் சொல்ல வாயெழவுமில்லை! ஆரத்தழுவிட நீ விரும்பவுமில்லை ! வெளியே பெய்த மழை என் கன்னங்களில் வழிந்தோட...! மழைப் புகாரினூடே மறைந்து போனாய் ! திரைகடல் சென்ற திரவியமானாய் ! ஆழிப்பரப்பெங்கும் ஊழித்தீ எழுந்து தணிந்தது-நீ! திரும்பி வரவே இல்லை ! இன்று வீரர்கள் துயிலும் சமாதிகள் மீது ! காலத்துயரின் பெரு மௌனம் கவிழ்ந்துள்ளது ! சமுத்திரத்தையே சமாதியாகக் கொண்டவனே ! இங்கு ஏதுமற்ற உன் கல்லறையில்! ஒரு கடல் நீரூற்றி நிரப்பிடவோ? ! - பஹீமா ஜஹான்! 2002! ஒரு கடல் நீரூற்றி...தொகுப்பிலிருந்து